**Címzett neve:** [Minta Eszter]

**Cég neve:** [XY Kft.]

**Megpályázott pozíció:** [Értékesítési asszisztens]

Tisztelt Minta Eszter!

**Pályázat benyújtásának tisztázása. Milyen pozícióra szeretne jelentkezni és hol találta meg a lehetőséget.** [Ezúton szeretnék jelentkezni a Get Work Trend Kft. honlapján megtalálható Értékesítési asszisztens pozícióra*.*]

**Rövid bemutatása a jelenlegi/korábbi releváns munkahelynek. Eddig ellátott feladatok, tapasztalatok lényegretörő leírása**. [Jelenleg az XY Kft.-nél dolgozom, mint Értékesítési munkatárs. A mindennapok során elsősorban az Értékesítési vezető munkáját segítem, legfőképpen az adminisztratív jellegű feladatok ellátásában. Ezenkívül a tevékenységeim részét képezi az értékesítési elemzések készítése, az értékesítési célok elérésének támogatása, valamint üzleti ütemtervek készítése is*.*]

**Tanulmányok részletesebb leírása. Esetleg megemlíthető a szakdolgozat címe, amennyiben kapcsolódik a megpályázott munkakörhöz.** [Felsőfokú végzettségemet a Budapesti Gazdasági Egyetem, Kereskedelem és Marketing szakán szereztem meg, 2019-ben. (Szakdolgozatom címe: *Vásárlásösztönzés módszerei és technikái a hazai FMCG piacon.*)]

**Jelentkezés okának megfogalmazása. Mi az, ami megfogta ebben az álláshirdetésben/pozícióban?** [Az Önök által meghirdetett lehetőségben elsősorban az fogott meg, hogy nagyfokú önállóságot és kreativitást követelnek meg, ami számomra nagyon szimpatikus, hiszen úgy gondolom, hogy így valóban rengeteget tudnék fejlődni. Eddigi munkahelyeimen is nagy felelősségi körrel ruháztak fel, és úgy gondolom, hogy mindig sikeresen helyt tudtam állni.]

**Szakmai célok és erősségek lényegretörő kiemelése.** (*Itt nyugodtan használjuk mankónak a hirdetést. Tekintsük meg, hogy mi az, amit kérnek és ami rólunk is elmondható, azt bátran emeljük ki.*) [Úgy gondolom, hogy a pozíció betöltésénél nagy hasznát tudnám venni az üzleti gondolkodásmódomnak, a precizitásomnak és a szakma iránti nyitottságomnak.]

**Levél lezárása** [Bízom benne, hogy a fentiekben leírtak, valamint az önéletrajzom meggyőzik Önöket arról, hogy eddig megszerzett tudásom, valamint a meglévő készségeim alkalmassá tesznek engem arra, hogy a pozíció feladatkörét felelősségteljesen és önállóan tudjam ellátni.

Várom szíves visszajelzésüket, az alábbiakban található elérhetőségeim bármelyikén.]

**Városnév, dátum megjelölése.** [Budapest, 2020.10.26.]

Tisztelettel/Üdvözlettel,

 **Név:** [Jelölt Dávid]

 **Telefonszám:** [+36301234567]

 **E-mail:** [jeloltdavid@gmail.com]